Diari Oficial de la Generalitat Valenciana


Sumari del DOGV 9536, del 17-02-2023 (2023/1344)

RESOLUCIÓ de 7 de febrer de 2023, de la Conselleria de Participació, Transparència, Cooperació i Qualitat Democràtica, per la qual es dona publicitat al crèdit que ha de finançar les ajudes convocades per la Resolució de 21 de desembre de 2022, destinades a associacions i organitzacions sense ànim de lucre, com també a entitats locals de la Comunitat Valenciana, per a la formació, divulgació i altres actuacions en matèria de responsabilitat social durant l'exercici 2023.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9536

Data del DOGV
:   17-02-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/1344


Data del document
:   07-02-2023

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Resolució

Anàlisi jurídica

 Descriptors 

:   * Conselleria de Participació, Transparència, Cooperació i Qualitat Democràtica
    * ajuda pública

RESOLUCIÓ de 7 de febrer de 2023, de la Conselleria de Participació, Transparència, Cooperació i Qualitat Democràtica, per la qual es dona publicitat al crèdit que ha de finançar les ajudes convocades per la Resolució de 21 de desembre de 2022, destinades a associacions i organitzacions sense ànim de lucre, com també a entitats locals de la Comunitat Valenciana, per a la formació, divulgació i altres actuacions en matèria de responsabilitat social durant l'exercici 2023. [2023/1344]  
La Resolució de 21 de desembre de 2022, de la Conselleria de Participació, Transparència, Cooperació i Qualitat Democràtica, per la qual es convoca la concessió de subvencions destinades a associacions i organitzacions sense ànim de lucre, com també a entitats locals de la Comunitat Valenciana, per a la formació, divulgació i altres actuacions en matèria de responsabilitat social durant l'exercici 2023 (DOGV 9498, 27.12.2022), va ser tramitada d'acord amb el procediment de tramitació anticipada de despeses previst en els articles 41 i 167 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, el finançament de les quals queda condicionat a l'efectiva existència de crèdit adequat i suficient una vegada aprovat el pressupost de la Generalitat per a l'exercici 2023.  
Aprovada i publicada la Llei 9/2022, de 30 de desembre, de pressupostos de la Generalitat per a l'exercici 2023 (DOGV 9502, 31.12.2022), pertoca donar publicitat al crèdit i a la línia de subvenció que es destinen a finançar les ajudes convocades per l'esmentada resolució.  
En virtut d'això, i fent ús de les facultats que em confereix l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i el Decret 179/2020, de 30 d'octubre, del Consell, pel qual s'aprova el Reglament orgànic i funcional de la Conselleria de Participació, Transparència, Cooperació i Qualitat Democràtica, resolc:  
  
Únic  
Donar publicitat al crèdit pressupostari i a la línia de subvenció que es destinen al finançament de les ajudes destinades a associacions i organitzacions sense ànim de lucre, com també a entitats locals de la Comunitat Valenciana, per a la formació, divulgació i altres actuacions en matèria de responsabilitat social, convocades per a l'any 2023 per la Resolució de 21 de desembre de 2022, de la Conselleria de Participació, Transparència, Cooperació i Qualitat Democràtica (DOGV 9498, 27.12.2022), que s'indiquen a continuació, amb càrrec al programa pressupostari 111.80, Responsabilitat social i foment de l'autogovern.  
  
  
Denominació: Subvenció a associacions i organitzacions sense ànim de lucre, com també a entitats locals de la Comunitat Valenciana en matèria de responsabilitat social  
Línia de subvenció: S8055000.  
Consignació pressupostària: 300.000,00 €.  
Procedència i quantia dels fons: fons propis.  
  
València, 7 de febrer de 2023.- La consellera de Participació, Transparència, Cooperació i Qualitat Democràtica: Rosa Pérez Garijo.